google/wiki40b huggingface dataset:
Von Platen (slekt)

von Platen er en adelsslekt som stammer fra Rügen i Pommern med en gren som innvandret til Sverige og en til Danmark. Medlemmer av slekten bor i flere land.
Stamfar for slekten er «dominus Otto, advocatus» hos fyrst Jaromar II av Rügen. Han er dokumentert i 1252 og i 1255 med betegnelsen «Otto cum plata». En slektsgren i Sverige ble anerkjent («naturalisert») som svensk adel i 1751. I Sverige ble to grener senere utnevnt til friherrer, og av disse ble Baltzar von Platen (død 1829) utnevnt til greve i 1815. Det lever også andre grener av slekten i Sverige.
En gren av slekten i Tyskland var friherrer og fikk tittel av riksgreve på 1700-tallet med navnet von Platen-Hallermund. Slektsgrener har fra middelalderen eid godseiendommer i Pommern, og hatt høytstående stillinger i tyske områder som hoffmarskalk, generalløytnant, geheimråd, viseadmiral, statsråd, general og annet.
I Norge er slekten spesielt kjent for stattholderen grev Baltzar von Platen (1766-1829). Han er i Sverige kjent bl.a. som admiral, kanalbygger og grunnlegger av arbeidene med Göta kanal. I Sverige har medlemmer av slekten også hatt stillinger som blant annet feltmarskalk, generalguvernør, hoffmarskalk, utenriksminister og sjefredaktør.

Slektsvåpen

Våpenskjoldet til slekten, stamvåpenet, er fra middelalderen. Skjoldet har i sølv to svarte ørnevinger som ender øverst i hoder til katt (eller løve). Hjelmtegnet er en svart strutsefjær mellom to sølv strutsefjær og på en krans av svarte og sølv roser. I hjelmtegnet er også brukt en sølv strutsefjær mellom to svarte.
Friherre- og grevegrenene av slekten har mer sammensatte våpen, med flere felter i skjoldet der det opprinnelige slektsvåpenet står i et hjerteskjold, samt med flere hjelmtegn og med skjoldholdere.
Nessundet bru

Nessundet bru er ei fagverksbru i stål på fylkesvei 35 i Ringsaker. Brua knytter Helgøya i Mjøsa til fastlandet. Den krysser Nessundet mellom Nes Prestgard (like ved Nes kirke) på fastlandet og Sund på Helgøya. Arbeidet med brua og fyllinga på begge sider begynte i 1952, og brua ble åpnet 23. november 1957.
Oslo- og Akershushøgskolenes studentsamskipnad

Oslo- og Akershushøgskolenes studentsamskipnad (OAS) var én av Norges 25 studentsamskipnader og én av to i Oslo, frem til den ble innlemmet i Studentsamskipnaden i Oslo og Akershus i januar 2011. OAS ble etablert i 1989. Virksomheten var bestemt gjennom Lov om studentsamskipnader. OAS eiet, drev og tilbød bl.a. studentboliger, barnehageplasser, kantiner, bokhandel, helsestasjon og andre servicefunksjoner for studentene. OAS dekket velferdsbehovene til vel 18 500 studenter ved 16 utdanningsinstitusjoner i Oslo og Akershus.
I desember 2009 besluttet styret i OAS å fusjonere med Studentsamskipnaden i Oslo (SiO), denne beslutningen ble tatt etter en lengre utredningsprosess og et tilsvarende styrevedtak i SiO.

Studentstyrt

Det er studentene som har mest å si for styringen av studentsamskipnadene. Studentene har flertall i samskipnadenes øverste styre, som bl.a. fastsetter semesteravgiften og hvilke tilbud samskipnaden skal ha til sine studenter. Studentrepresentantene i styret velges av studentdemokratiet ved lærestedene. I tillegg består styret av representanter fra utdanningsinstitusjonene og de ansatte i studentsamskipnaden.
Studentsamskipnadenes tilbud er finansiert gjennom direktebetaling for enkelte tjenester, støtte fra utdanningsinstitusjonene, inntekter fra studentsamskipnadenes forretningsdrift, statsstøtte og semesteravgift.
Byasa alcinous

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slekten Aristolochia. Den er radikalt forskjellige fra de voksne, både i levevis og i kroppsbygning.
Byasa alcinous tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Nykil

Nykil er et tettsted i Linköping kommune i Östergötlands län i Östergötland i Sverige. Nykil ligger cirka 20 kilometer sydvest for Linköping. I 2010 hadde tettstedet 321 innbyggere. Stedet har skole, barnehage, kirke (svenska kyrkan) og en matbutikk.
Grunnkretser i Eidsvoll kommune

Grunnkretser i Eidsvoll kommune er delområder og grunnkretser som seksjonerer Eidsvoll kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Interkommunalt arkiv i Finnmark

Interkommunalt Arkiv i Finnmark IKS er et selvstendig interkommunalt selskap eid av samtlige kommuner i Finnmark og Finnmark fylkeskommune. I 2003 ble ordningen omdannet til et interkommunalt selskap (IKS) etter lov om interkommunale selskaper.
Fellesforbundet for Sjøfolk

Fellesforbundet for Sjøfolk (FFFS) er et forbund som organiserer seilende sjøansatte.
Forbundet ble dannet 21. oktober 2000 etter initiativ fra Leif R. Vervik. Ble etablert som Seilende Oljearbeideres Forening (SOF). Endret navn i 2004. Forbundet er ikke tilknyttet LO eller YS og er et politisk uavhengig forbund. Medlemsbladet heter Dråpen.
Forbundet jobber med både arbeidstaker spørsmål, som konflikter eller tariff sprøsmål, og mer tyngre arbeidsrett. Eksempler på sistnevnte er saken om «Tvungen tarifftrekk», «62 års-saken» og så videre.

Landsmøtet

Landsmøtet er høyeste myndighet.

Styret

Leif R. Vervik sitter som valgt leder, av landsmøtet

Administrasjonen

Forbundet har flere fast ansatte

Tillitsvalgte

Forbundet har ikke tillitsvalgte, men en engasjert medlemsmasse.

Medlemsfordeling

Ikke oppgitt fordeling.
Stammen (film)

Stammen (ukrainsk: Плем'я, Plemja) er et ukrainsk filmdrama fra 2014 regissert av Myroslav  Slaboshpytskiy. Filmen foregår på tegnspråk og er uten undertekster. Den ble belønnet med tre priser ved Cannesfestivalen i 2014.

Synopsis

Handlingen er lagt til en kostskole for døve barn, hvor den nyankomne Sergej (Hryhoriy Fesenko) blir innblandet i et institusjonalisert system av organisert kriminalitet. Ved å delta i røverier og overfall, forsøker han å finne sin plass i hierarkiet. Men en dag møter han Anna (Yana Novikova), som om kveldene selger sex til lastebilsjåfører sammen med venninnen  Svetka (Roza Babiy). Han blir forelsket i Anna, og krysser en farlig linje i skoleelevenes interne hierarki, når han forsøker å beholde henne for seg selv.
Nordisk samarbeidsminister (Norge)

Norges Nordiske samarbeidsminister er en ministerpost som tildeles et av medlemmene i regjeringen. Dette er en ministerpost som ikke har et eget departement, men tildeles et av medlemmene i regjeringen.
Pardosa algina

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Herbicid

Herbicid eller ugressmiddel er et pesticid, som dreper eller hemmer veksten hos planter. Derfor brukes det i bekjempelsen av ugress, dvs. uønskede planter. "Selektive ugressmidler" dreper bestemte grupper av planter, mens de skåner de dyrkede planter. Noen av disse midler virker ved at de griper inn i ugressets vekst, og de er ofte plantehormoner. Ugressmidler som brukes til å rydde et område for all vegetasjon, er bredtvirkende og dreper alle planter som kommer i berøring med midlet.
Ugressmidler brukes i vidt omfang innenfor landbruk og i hager og landskapspleie. Dessuten brukes de ved vedlikehold av veier og jernbaner og i små mengder av skogbruket, på beitearealer og i pleien av fredede områder. Visse planter som f.eks. Alminnelig Valnøtt produserer naturlige ugressmidler.
Miljødepartementet utgir en liste over tillatte bekjempelsesmidler, herunder også ugressmidler.

(latinsk herba — grass og caedo — å drepe)
Brattøya

Brattøya er ei øy i Iddefjorden ved Halden. 
Øya er bratt rundt kystlinjen (derav navnet), men flat på toppen.
På øya var det tidligere en husmannsplass tilhørende Rød herregård, Bratøien, på siden som vender mot herregården.
Ved folketellingen i 1900 bodde det seks mennesker på plassen, i dag finner man bare grunnmuren igjen på hustomten. 
Rød herregårds gjester, deriblant kong Haakon VII, brukte øya til jakt på hare.
Øya ble på 1950-tallet solgt til Halden kommune som senere gjorde den om til et naturreservat.
Maskør- og parykkmaker

En maskør- og parykkmaker er en håndverker som lager parykker og løshår, skjegg, barter, masker og lignende til teater, opera og film.

Utdanning

I Norge i dag er utdannelsen til dette yrket innen utdanningsprogrammet design og håndverk. Elever må gå et år på skole og tre år i lære i bedrift eller man kan ta frisørfaget andre året for så å gå ut i lære. Grunnen til at det er mulig å ta frisørfaget er at man da lærer klipping, farging osv. Første skoleåret er Vg1 design og håndverk.
Maskør- og parykkmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Stampen

Stampen (etablert 1968 i Stockholm) er en svensk jazzklubb i Gamla stan, kjent for å ha huset flere av verdens fremste artister.
Fra å være en kirke for franske kalvinister (1752–1881), og pantelåner (der «stampen» er kvittering for det man har levert), ble den omgjort til jazzklubb av initiativtakerne Sten og Gun Blomquist (1968). Blant de som tidlig spilte der, var Ben Webster (Live at Stampen, 1973), Teddy Wilson, Dexter Gordon og Lucky Thompson. Swingsaksofonisten Benny Waters ga ut Live at the Pawnshop (1976), hvorpå Arne Domnérus Kvartett, med Georg Riedel, Bengt Hallberg og Egil Johansen, pluss Lars Erstrand, ga ut fire bind med Jazz At The Pawnshop (1976). På 80-tallet var blant annet Red Mitchell fast bassist. Den norske utgivelsen Egil Johansen Quartet featuring Scott Hamilton (Gemini Records, 2004) er 1986-opptak. Eier siden 1998 er J. Haddad.
Kanskje (album)

Kanskje er et musikkalbum med Terje Nilsen, utgitt i 1990.
Fylkesvei 5360

Fylkesveg 5360 går mellom Folke Bernadottes vei og Øvre Fyllingsveien i Fyllingsdalen i Bergen. Veien er 1,8 km lang.
Frem til 2019 hadde veien betegnelsen Fv281.
Tristachycera

Utseende

En middelsstor, avlang trebukk med veldig stor utseendemessig forskjell mellom kjønnene. Hannen er større, svart med grønnlig metallglans, på beina er lårene røde bortsett fra i spissen. Hunnen er gulrød, den fremre delen av hodet, antennene og legger og føtter på beina er brunsvarte. Antennene er mye lengre enn kroppen hos hannen, litt lengre enn kroppen hos hunnen. Pronotum er rundet, kraftig innsnevret ved roten, dekkvingene jevnbrede.

Utbredelse

Arten er utbredt i Mellom-Amerika, fra Nicaragua i nord til Panama i sør.
Stella East

Bakgrunn og arbeid

Stella East har utdannelse fra Canada, USA, England og Vestlandets Kunstakademi i Bergen. Siden midten av 1980-tallet har hun illustrert en rekke bøker, blant annet Julemysteriet av Jostein Gaarder, og ei bok om Buddhas tidligere liv skrevet av Tor Åge Bringsværd. Den siste er òg utgitt på tysk. Ulveungen Sim: Fortellinger om verden utenfor, 2006, har hun illustrert og skrevet selv. Boka ble innkjøpt av Kulturrådets innkjøpsordning, ble tildelt diplom i Årets Vakreste Bøker 2007, og utgitt på tysk og dansk. Stella East har òg arbeid med offentlige utsmykkingsoppdrag, har hatt flere utstillinger og har mottatt flere priser og stipend.
Stella Easts bilder er preget av glødende farger, tydelige detaljer og en myk og malerisk naturalisme. Motivene har ofte et anstrøk av surrealisme med dekorative og symbolske elementer.
Stella East bor og arbeider i Oslo.

Annet

Stella East har skrevet mastergradsoppgaven Picturing Stories: The Integrity and Marginalization of Visual Storytelling in Children’s Picturebooks som student ved York University i Toronto i 2008. Den forsvarer billedbokillustrasjon som et språk og en kunstform innenfor en billedkunsttradisjon. Picturing Stories er innkjøpt av Norsk Barnebokinstitutts bibliotek.
Southampton FC

Rivaliserende klubber

Portsmouth er Southampton sin hovedrival i fotball. I de periodene hvor begge lag har vært i samme divisjon har «hatet» mellom klubbene blusset opp.

Norske spillere

Claus Lundekvam, Stig Johansen, Trond Egil Soltvedt, Jo Tessem og Egil Østenstad har alle spilt for klubben. Mohammed Elyounossi spiller nå for klubben.
.zm

Registrering

Registrering foretas på tredje nivå, under etablerte subdomener på andre nivå.
Östers IF

Östers IF er en svensk fotballklubb fra byen Växjö. Klubben, som ble grunnlagt 20. april 1930, spiller i Superettan. Öster er blitt svensk mestere fire ganger - 1968, 1978, 1980 og 1981. I Europa har de spilt mot lag som Bayern München, FC Barcelona og Juventus med flere.
Skøyen

Dagens navn i området

Delområdet Skøyen består ifølge de administrative grunnkretser i Oslo kommune av: Amalienborg, Madserud, Søndre Skøyen og Sjølyst. I stor grad dekker strøket Skøyen også de nevnte områdene, selv om Sjølyst har et visst kjent navn på egen hånd. På Skøyen ligger også Skøyenparken.

Historie og utvikling

Det ble etterhvert boligbygging på de gamle gårdene, og kommunikasjon ble bygget ut. Skøyen stasjon på Drammenbanen åpnet i 1872, og trikkelinjen Skøyenlinjen ble forlenget fra Skarpsno til Skøyen i 1903.

Dagens Skøyen

Skøyen er i dag et moderne byområde, og er der det urbane Oslo begynner i vest. Det er mye moderne kontorlokaler og bilforretninger i strøket, samtidig som de gamle bygårdene er bevart. Per 2012 arbeider det mer en 10.000 ansatte i umiddelbar nærhet til stasjonsområdet, mens det pr 2016 er 21.000 ansatte totalt (innenfor grensene satt av Plan- og bygningsetaten).
Nak & Æd (TV-serie)

Nak & Æd er et dansk reise- og matprogram som har gått på DR2 siden 2010. 
Programmet følger naturmannen Jørgen Skouboe og kokken Nikolaj Kirk som reiser rundt i Norden, Afrika og Nord-Amerika, hvor de jakter på dyr og tilbereder maten der hvor de er. Rollene er fordelt mellom Skouboe, som skal nedlegge et dyr, og Kirk som deretter skal tilberede fangsten til et smakfullt måltid. Hvis de ikke lykkes med å få et dyr med hjem fra jakten, skal de i stedet tilberede et forfanget dyr som f.eks. en måke, kråke, grevling, muldvarp eller noe annet eksotisk. 
Programkonseptet er solgt til norsk TV 2 som Helt vilt.
Ungarn i Eurovision Song Contest

Historikk

Det er landets allmennkringkaster Duna Media som sender konkurransen i Ungarn, og som velger landets sang og artist. Ungarn debuterte i 1994, men meldte seg også på konkurransen i 1993 sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt Kvalifikacija za Millstreet (Kvalifisering til Millstreet). De tre beste i kvalifiseringen ville få en plass i Eurovision Song Contest. Ungarn stilte med låten «Árva reggel», fremført av Andrea Szulák, som kom nest sist og dermed ikke kvalifiserte seg dermed til finalen i 1993.

Brakdebuten

Debuten kom dermed i 1994, da konkurransen ble arrangert i Dublin i Irland. Landets første bidrag var med Friderika Bayer og sangen «Kinek mondjam el vétkeimet?» som ble fremført på ungarsk. Det ungarske bidraget fikk en pangstart med toppoeng fra de tre første landene i avstemningen. Etter hvert falt Ungarn litt av i avstemningen, men endte like fullt på en respektabel fjerdeplass – som fremdeles er landets beste plassering i konkurransen.
Året etter ble derimot en kalddusj for Ungarn, da landet kom nest sist med bare 3 poeng. I 1996 ble Ungarn slått ut i EBUs forhåndskvalifisering og fikk dermed ikke delta i finalen i Oslo Spektrum. De to neste årene ble Ungarn nummer 12 og nummer 23, og fra 1999 trakk landet seg fra Eurovision Song Contest.

Retur på retur

Først i 2005 var Ungarn tilbake i konkurransen og kvalifiserte seg til finalen etter å ha kommet på femteplass i semifinalen. I finalen ble Ungarn nummer 12, landets nest beste plassering til da. Året etter trakk Ungarn seg på nytt fra konkurransen, men kom sterkt tilbake i Helsingfors. Der vant Ungarn semifinalen og kom på en niendeplass i finalen – landets nest beste plassering til da. To svake plasseringer fulgte, og i 2010 trakk landet seg nok en gang fra konkurransen på grunn av trang økonomi i tv-selskapet. 
I 2011 var Ungarn tilbake i Eurovision Song Contest og har deltatt hvert år siden. Landet kvalifiserte seg til finalen alle år frem til 2019, inkludert to topp ti-plasseringer. En femteplass kom i 2014, og dette er Ungarns beste plassering siden debuten i 1994.
Krigsordenen av det tyske kors

Bakgrunn

Korset ble innstiftet av Adolf Hitler 16. november 1941 og var en utmerkelse som ble gitt til soldater som hadde utmerket seg militært under andre verdenskrig. Den lå rangmessig mellom jernkorset av første klasse og jernkorsets ridderkors, men ble ikke regnet med i den offisielle serien av jernkors, da disse er en dekorasjon som eksisterte uavhengig av det nasjonalsosialistiske Tyskland, i motsetning til denne utmerkelsen. Korset ble båret sammen med disse og alltid på høyre side av brystet.

Utforming

Ordenen har en noe enkel utforming, og framstår mer som en stjerne enn som et kors, og dette var en årsak til at det noe respektløst ble omtalt som «Hitlers speilegg», eller som «partiemblemet for nærsynte». Det hadde en diameter på 6,5 cm.

Hvordan båret

Ordenens var utformet som en krasjan og ble som Det spanske kors båret på høyre jakkelomme. Dersom bæreren hadde begge korsene, ble Det tyske kors båret ovenfor Det spanske kors. På feltuniform kunne også en stoffmerke benyttes og disse ble også produsert i sølv- og gullversjoner. Dersom mottakeren mottok både sølv- og gullversjonen, skulle begge ble båret på uniformen, men sølvversjonen ble ikke delt ut i særlig stor grad.

Etter krigen

Etter krigen ble alle ordener og alle med nasjonalsosialistiske symboler forbudt. I 1957 ble det utstedt nye versjoner av de tidligere utmerkelsene og Det tyske kors ble igjen autorisert for å ble båret i Vest-Tyskland. I denne nye versjonen var hakekorset erstattet med et jernkors for gullversjonen, mens Det tyske kors i sølv ble erstattet med Krigsfortjenestekorset med sverd.

Nordmenn

Frontkjemperen Fredrik Jensen var den eneste nordmannen som mottok denne utmerkelsen i gull, da han mottok denne 7. desember 1944 mens han tjenestegjorde som kompanisjef for 7./SS-Pz.Gren.Rgt 9 «GERMANIA». Dette gjorde at han ble den høyest dekorerte nordmannen på tysk side under andre verdenskrig.
Odo de Sully

Bakgrunn

Han nedstammet fra Vilhelm erobreren, og hans bror, Henry de Sully, var erkebiskop av Bourges. Deres far, også Eudes av Sully, var sønn av Vilhelm av Blois, herre av Sully.
Hans forgjenger som biskop av Paris, Maurice de Sully, var ingen nær slektning.

Biskop

På det politiske området kom han i konflikt med den franske kongen, Filip Augustus, på grunn av kongen planer om å støte fra seg sin hustru.
Som kirkeleder fortsatte han byggingen av Notre-Dame de Paris. Han anses for å ha vært den første som la vekt på elevasjonen av hostien i den katolske messefeiringen. I 1175 forbød han å gi kommunion til barn. Odos dekret om oppbevaringen av reserverte hostier, i «en ren pyx», fikk stor innflytelse i England.
Dekretet som viser at han hadde stor omsorg for en rekke sosiale anliggender er bevart. Han forsøkte å regulere gudstjenestelivet i sin katedral, julefeiringen og narrefesten. Han forsøkte å forby sjakk.
Han er også kjent for å fremme polyfonisk sang i kirken og Pérotins musikk.
Han grunnla abbediet som ble til Port-Royal.
Pult

Annen bruk

Skrivepult var et lite, enkelt skrivebord med tilhørende (løs) stol. Fra gammelt hadde man også pulter som man sto ved når man skrev eller leste.
Pseudapriona

Utseende

En stor, mattsvart trebukk med antenner som er lyse i den ytterste delen. Antennene er litt lengre enn kroppen hos hunnen, betydelig lengre hos hannen, leddene tynne og sylindriske. De tre innerste leddene og indre halvdel av det fjerde leddet er svarte, ytre halvdel av det fjerde og de utenforliggende leddene er kremhvite med svart spiss. Pronotum er sylindrisk med en kraftig pigg midt på hver sidekant. Dekkvingene er avsmalnende bakover og har skarpt rettvinklede "skuldre". Beina er middels lange.

Utbredelse

Slekten er utbredt i Sørøst-Asia (India, sørlige Kina, Myanmar).
Vergara (Uruguay)

Kommune

Byens ordfører (alcaldesa) er María del Carmen Muñíz Cuello.

Transport

Ruta 18 forbinder Vergara med Ruta .
Saaheim

Saaheim er navnet på en bydel på Rjukan i Telemark.
Saaheim var navnet på tettstedet som ved et kommunestyrevedtak i Tinn kommune i 1908 fikk navnet Rjukan. Navneskiftet skjedde under byggingen av den arkitekttegnede byen Rjukan. Opprinnelig var Saaheim et gardsbruk i Vestfjorddalen, som lå der Saaheim Kraftverk ligger idag. 
Saaheim ble skrevet både Såheim og Saaheim, og begge skrivemåter lever videre i dag, der navnet lever videre gjennom Saaheim kraftverk, Saaheimhallen og Såheimsveien.
Nordisk samarbeidsminister (Danmark)

Danmarks Nordiske samarbeidsminister er en ministerpost som tildeles et av medlemmene i den danske regjeringen. Dette er en ministerpost som ikke har et eget departement, tilsvarende likestillingsministeren, men ministeren har et sekretariat som tidligere lå under Udenrigsministeriet. Ved regjeringsskiftet 27. juni 2019 ble området flyttet over i Miljø- og Fødevareministeriet.
Den kongelige Fødselsstiftelse

Den kongelige Fødselsstiftelse ble opprettet i København i 1750 og var en institusjon hvor ugifte kvinner kunne føde uten å oppgi hverken deres eget eller farens navn til myndighetene. Hensikten var å unngå ofte forekommende drap på fostre av ulykkelige ugifte kvinner. Kvinnene kunne også overlate barna til stiftelse for oppfostrelse. 
I en lang periode holdt Fødselsstiftelsen til i Laurids de Thurahs hus i Amaliegade. Bygningen ble fredet i 1918.
I 1910 ble Fødselsstiftelsen lagt inn under Rigshospitalet og ble dets fødeavdeling.